钦定古今图书集成/方舆汇编/职方典/第1133卷 > 《汉川咏怀》晋·阮籍
## 钦定古今图书集成/方舆汇编/职方典/第1133卷 > 《汉川咏怀》晋·阮籍

二妃游汉滨，逍遥顺风翔。《交甫》怀环佩，婉娈有芬芳。
猗靡情欢爱，千载不相忘。倾城迷下蔡，容好结中肠。
感激生忧思，萱草树兰房。膏沐为谁施，其雨怨朝阳。
如何金石交，一旦更离伤。

二

湛湛长江水，上有枫树林。皋兰被迳路，青骊逝骎骎。
远望令人悲，春气感我心。三楚多秀士，朝云进荒淫。
朱华振芬芳，高蔡相追寻。一为《黄鹤》哀，涕下谁能禁。